text: [{"text_idx": "#000004", "text": "Smyril Line hevur keypt skipi\u00f0 Seagard, og ta\u0301 ta\u00f0 kemur i\u0301 flotan skal ta\u00f0 eita Glyvursnes"}, {"text_idx": "#000005", "text": "Smyril Line bo\u00f0ar i\u0301 morgun fra\u0301, at rei\u00f0ari\u0301i\u00f0 hevur keypt farmaskipi\u00f0 \u201cSeagard\u201d fra\u0301 finska rei\u00f0ari\u0301num Bore Ltd.\nSeagard er eitt sokalla\u00f0 Ro-Ro skip, sum merkir, at farmur ver\u00f0ur koyrdur umbor\u00f0 og av skipinum, heldur enn at ver\u00f0a lasta\u00f0 vi\u00f0 krana.\nSkipi\u00f0 ver\u00f0ur handa\u00f0 Smyril Line i\u0301 Hirtshals i\u0301 fyrstu viku i\u0301 januar komandi a\u0301r, og ta\u0301 f\u00e6r ta\u00f0 navni\u00f0 \u201cGlyvursnes\u201d.\nSeagard var\u00f0 bygt a\u0301 skipasmi\u00f0uni Sietas i\u0301 Ty\u0301sklandi i\u0301 1999. Ta\u00f0 er 153,5 metrar langt og 20,6 metrar breitt.\nTa\u0301 Seagard \u2013 ella Glyvursnes \u2013 er yvirtiki\u00f0, ver\u00f0ur ta\u00f0 sett i\u0301 regluliga sigling a\u0301 rutuni, sum Mistral r\u00f8kir i\u0301 dag \u2013 ta\u00f0 er millum To\u0301rshavn, \u00deo\u0301rlaksho\u0308fn og Hirtshals.\nTa\u0301 Glyvursnes er komin aftrat, eru tilsamans seks skip i\u0301 flotanum hja\u0301 Smyril Line."}]